pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เปิดแล้ว!! มหกรรมอร่อยปักหมุด สตรีทฟู้ดไทย จ.เชียงใหม่ ปั้นผู้ประกอบการ หนุนท่องเที่ยว
วันศุกร์ที่ 7 กรกฎาคม 2566
07/07/2566
เปิดแล้ว!! มหกรรมอร่อยปักหมุด สตรีทฟู้ดไทย จ.เชียงใหม่ ปั้นผู้ประกอบการ หนุนท่องเที่ยว
เปิดแล้ว!! มหกรรมอร่อยปักหมุด สตรีทฟู้ดไทย จ.เชียงใหม่ ปั้นผู้ประกอบการ หนุนท่องเที่ยว
วันที่ 7 กรกฎาคม 2566 นายบุญชอบ สุทธมนัสวงษ์ ปลัดกระทรวงแรงงาน มอบหมายให้ นางต้องใจ สุทัศน์ ณ อยุธยา ผู้ตรวจราชการกระทรวงแรงงาน เป็นประธานกล่าวเปิดงาน “IT Tastes Good อร่อยปักหมุด สตรีทฟู้ดไทย จังหวัดเชียงใหม่” ภายใต้โครงการพัฒนาส่งเสริมอาชีพผู้ประกอบการร้านสตรีทฟู้ด (Street Food) กระทรวงแรงงาน โดยมี หัวหน้าส่วนราชการหน่วยงานสังกัดกระทรวงแรงงานจังหวัดเชียงใหม่ ผู้บริหารระดับสูงกระทรวงแรงงาน ผู้ประกอบการร้านค้าสตรีทฟู้ด และประชาชนที่มาร่วมงาน ร่วมให้การต้อนรับ นางนภวรรณ โกละกะ แรงงานจังหวัดเชียงใหม่ กล่าวรายงานวัตถุประสงค์การจัดงาน ณ ศูนย์การค้าบิ๊กซี เชียงใหม่ 1 ดอนจั่นอําเภอเมือง จังหวัดเชียงใหม่
นางต้องใจ กล่าวว่า ตามที่กระทรวงแรงงาน ได้จัดทําโครงการพัฒนาส่งเสริมอาชีพผู้ประกอบการร้านสตรีทฟู้ด (Street Food) กระทรวงแรงงาน โดยมีกิจกรรมประกอบด้วย การเปิดตัวโครงการ การจัดฝึกอบรมผู้สนใจประกอบอาชีพสตรีทฟู้ดรายใหม่ และผู้ประกอบอาชีพสตรีทฟู้ดรายเดิม จํานวนกว่า 30,000 ราย รวมทั้ง การจัดกิจกรรมแสดงร้านค้าสตรีทฟู้ดในวันนี้ ซึ่งเป็นส่วนหนึ่งของโครงการมีวัตถุประสงค์เพื่อสร้างโอกาสในการประกอบอาชีพสตรีทฟู้ด สร้างรายได้ และกระตุ้นเศรษฐกิจในชุมชน เป็นการประชาสัมพันธ์อาหารในท้องถิ่นและร้านอาหารต่างๆ ให้เป็นที่รู้จักของนักท่องเที่ยวและประชาชนทั่วไป อีกทั้งยังเป็นการยกระดับผู้ประกอบอาชีพสตรีทฟู้ดของจังหวัด ให้มีโอกาสนําเสนอรูปแบบการขายใหม่ เช่น รูปแบบฟู้ดทรัค (Food Truck) ซึ่งถือเป็นทางเลือกสําหรับผู้ต้องการเริ่มต้นธุรกิจสตรีทฟู้ดในรูปแบบต่าง ๆ
นางต้องใจ กล่าวต่อว่า กระทรวงแรงงาน ขอขอบคุณจังหวัดเชียงใหม่ที่ให้ความสําคัญกับโครงการพัฒนาส่งเสริมอาชีพผู้ประกอบการร้านสตรีทฟู้ด (Street Food) โดยคัดเลือกร้านค้าสตรีทฟู้ดที่มีชื่อเสียงของจังหวัดกว่า 60 ร้านมาร่วมกิจกรรมแสดงร้านค้าสตรีทฟู้ดในครั้งนี้ และขอเชิญชวนผู้ที่ประกอบอาชีพสตรีทฟู้ดอยู่เดิม ประชาชนผู้สนใจที่จะประกอบอาชีพสตรีทฟู้ด ตลอดจนพี่น้องประชาชนชาวเชียงใหม่และจังหวัดใกล้เคียงมาเที่ยวชมงาน “It Tastes Good อร่อยปักหมุด สตรีทฟู้ดไทย จังหวัดเชียงใหม่” ณ ศูนย์การค้าบิ๊กซี เชียงใหม่ 1 ดอนจั่น ระหว่างวันที่ 7 - 9 กรกฎาคมนี้ ซึ่งกิจกรรมภายในงาน ประกอบด้วย การออกบูธจําหน่ายอาหารจากผู้ประกอบการร้านสตรีทฟู้ดจํานวนกว่า 60 ร้านค้า กิจกรรม Workshop พัฒนาอาชีพ กิจกรรมอบรมให้ความรู้เกี่ยวกับการประกอบอาชีพร้านค้าอาหาร และกิจกรรมความสนุกความบันเทิงอีกมากมายซึ่งนอกจากจะได้รับทั้งความรู้เกี่ยวกับการประกอบอาชีพสตรีทฟู้ดแล้วยังได้เลือกชิมเลือกซื้ออาหารสตรีทฟู้ดที่มีคุณภาพของจังหวัดเชียงใหม่จากงานนี้ด้วย
+++++++++++++++++++
กองเผยแพร่และประชาสัมพันธ์
7 กรกฎาคม 2566
รัฐบาลไทย-ข่าวทำเนียบรัฐบาล-กฎหมายการวางสินไถ่คุ้มครองประชาชนในสัญญาขายฝากที่ดินเกษตรกรรมและที่อยู่อาศัยมีผลบังคับแล้ว เพิ่มความเป็นธรรม ประชาชนไม่ถูกเอาเปรียบสูญเสียบ้านและที่ทำกิน
วันเสาร์ที่ 8 กรกฎาคม 2566
08/07/2566
กฎหมายการวางสินไถ่คุ้มครองประชาชนในสัญญาขายฝากที่ดินเกษตรกรรมและที่อยู่อาศัยมีผลบังคับแล้ว เพิ่มความเป็นธรรม ประชาชนไม่ถูกเอาเปรียบสูญเสียบ้านและที่ทํากิน
กฎหมายการวางสินไถ่คุ้มครองประชาชนในสัญญาขายฝากที่ดินเกษตรกรรมและที่อยู่อาศัยมีผลบังคับแล้ว เพิ่มความเป็นธรรม ประชาชนไม่ถูกเอาเปรียบสูญเสียบ้านและที่ทํากิน
วันนี้ (8 ก.ค.66)น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าว่า เมื่อวันที่ 6 ก.ค. 66 ราชกิจจานุเบกษาได้ประกาศระเบียบกรมที่ดิน ว่าด้วยการวางทรัพย์อันเป็นสินไถ่ ณ สํานักงานที่ดิน ตามกฎหมายว่าด้วยการคุ้มครองประชาชนในการทําสัญญาขายฝากที่ดินเพื่อเกษตรกรรมหรือที่อยู่อาศัย (ฉบับที่ 2 ) พ.ศ. 2566 โดยให้มีผลบังคับทันที
ทั้งนี้ ระเบียบกรมที่ดินฉบับนี้เป็นการแก้ไขเพิ่มเติมระเบียบฉบับเดิมให้สอดคล้องกับหลักการมาตรา 18 วรรคสาม แห่งพระราชบัญญัติ(พ.ร.บ.)คุ้มครองประชาชนในการทําสัญญาขายฝากที่ดินเพื่อเกษตรกรรมหรือที่อยู่อาศัย พ.ศ. 2562 ซึ่งบัญญัติให้ทรัพย์สินที่ขายฝากตกเป็นกรรมสิทธิ์ของผู้ขายฝากตั้งแต่เวลาที่ผู้ขายฝากได้ชําระสินไถ่หรือวางทรัพย์อันเป็นสินไถ่
น.ส.ไตรศุลี กล่าวว่า ระเบียบกรมที่ดินว่าด้วยการวางทรัพย์อันเป็นสินไถ่ฯ กําหนดว่าเมื่อผู้ขายฝากได้ชําระสินไถ่หรือวางสินไถ่ ณ สํานักงานที่ดิน โดยสละสิทธิถอนทรัพย์ที่ได้วางไว้แล้ว และเจ้าพนักงานที่ดินมีคําสั่งรับวางทรัพย์อันเป็นสินไถ่ พร้อมกับได้มีหนังสือแจ้งให้ผู้ซื้อฝากทราบเพื่อมารับเงินอันเป็นสินไถ่และนําหนังสือแสดงสิทธิในที่ดินมาจดทะเบียนไถ่จากขายฝาก
ทั้งนี้ หากพ้นกําหนดระยะเวลา30 วัน นับแต่วันที่ได้รับแจ้ง หรือพ้นกําหนดระยะเวลา30 วัน นับแต่วันที่ถือว่าได้รับแจ้ง แต่ผู้ซื้อฝากไม่มาโดยไม่ติดต่อหรือแจ้งเหตุขัดข้อง หรือมาแต่ไม่ส่งมอบหนังสือแสดงสิทธิในที่ดินที่ขายฝาก ให้เจ้าหน้าที่สามารถออกใบแทนเพื่อจดทะเบียนไถ่จากขายฝากให้แก่ผู้ขายฝากได้
น.ส.ไตรศุลี กล่าวว่า การเริ่มมีผลบังคับของระเบียบกรมที่ดินว่าด้วยการวางทรัพย์อันเป็นสินไถ่ฯ นับเป็นการบรรลุการแก้ไขปัญหาการขายฝากที่ไม่เป็นธรรมให้แก่ประชาชน ตามที่รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้ความสําคัญมาโดยตลอด เพื่อเพิ่มความเป็นธรรมคุ้มครองประชาชนไม่ให้ถูกเอาอัดเราเปรียบจากการใช้ช่องว่างทางกฎหมาย เช่น การหลบเลี่ยงไม่รับสินไถ่ของผู้ซื้อฝากจนพรากที่ดิน ที่ทํากินและที่อยู่อาศัยของประชาชนไป
น.ส.ไตรศุลี กล่าวว่า การขับเคลื่อนเพื่อแก้ไขปัญหาประชาชนไม่ได้รับความเป็นธรรมจากการขายฝากนี้ รัฐบาลโดยหน่วยงานที่เกี่ยวข้องได้การปรับปรุงกฎหมายสําคัญ ได้แก่ พ.ร.บ.ว่าด้วยการคุ้มครองประชาชนในการทําสัญญาขายฝากที่ดินเพื่อเกษตรกรรมหรือที่อยู่อาศัย พ.ศ. 2562 และ ระเบียบกรมที่ดินว่าด้วยการวางทรัพย์อันเป็นสินไถ่ฯ ที่ได้มีผลบังคับล่าสุดนี้
ระเบียบกรมที่ดินว่าด้วยการวางทรัพย์อันเป็นสินไถ่ฯ ฉบับเต็ม : https://bit.ly/ratchakitcha_dol_consignment
รัฐบาลไทย-ข่าวทำเนียบรัฐบาล-​โฆษกรัฐบาลเผย ครม. มีมติพิจารณาทบทวนมาตรการกักขังแทนค่าปรับ เพื่อให้สอดคล้องกับหลักนิติธรรมและหลักสิทธิมนุษยชน มอบกฤษฎีกาฯ แก้ไขกฎหมายที่เกี่ยวข้อง โดยถือเป็นเรื่องด่วน
วันเสาร์ที่ 8 กรกฎาคม 2566
08/07/2566
​โฆษกรัฐบาลเผย ครม. มีมติพิจารณาทบทวนมาตรการกักขังแทนค่าปรับ เพื่อให้สอดคล้องกับหลักนิติธรรมและหลักสิทธิมนุษยชน มอบกฤษฎีกาฯ แก้ไขกฎหมายที่เกี่ยวข้อง โดยถือเป็นเรื่องด่วน
​โฆษกรัฐบาลเผย ครม. มีมติพิจารณาทบทวนมาตรการกักขังแทนค่าปรับ เพื่อให้สอดคล้องกับหลักนิติธรรมและหลักสิทธิมนุษยชน มอบกฤษฎีกาฯ แก้ไขกฎหมายที่เกี่ยวข้อง โดยถือเป็นเรื่องด่วน
วันนี้ (8 กรกฎาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเลยว่า รัฐบาลโดยคณะรัฐมนตรีมีมติให้พิจารณาทบทวนมาตรการกักขังแทนค่าปรับ โดยเมื่อวันที่ 5 กรกฎาคม 2566 ครม.ได้ร่วมกันพิจารณาและมีมติเห็นว่าการกักขังแทนค่าปรับตามประมวลกฎหมายอาญา เป็นมาตรการลงโทษที่ไม่สอดคล้องกับหลักนิติธรรมและหลักสิทธิมนุษยชน โดยการลงโทษปรับเป็นการบังคับเอาแก่ตัวทรัพย์สินของผู้ต้องโทษ แต่การกักขัง เป็นการบังคับเอาแก่เสรีภาพของผู้ต้องโทษ จึงไม่อาจทดแทนกันได้ และหากมีการลงโทษปรับ ก็มีมาตรการ รองรับเพื่อบังคับเอาแก่ทรัพย์สินของผู้ต้องโทษ รวมทั้งการทํางานบริการสังคมอยู่แล้ว สมควรพิจารณายกเลิกการกักขังแทนค่าปรับตามประมวลกฎหมายอาญาเพื่อให้สอดคล้องกับหลักนิติธรรมและหลักสิทธิมนุษยชน และตามแนวทางการปฏิรูปกระบวนการยุติธรรมตามรัฐธรรมนูญแห่งราชอาณาจักรไทย เพื่อสร้างความเป็นธรรมในสังคม จึงลงมติมอบให้สํานักงานคณะกรรมการกฤษฎีการับไปพิจารณาดําเนินการแก้ไขกฎหมายที่เกี่ยวข้อง โดยถือเป็นเรื่องด่วน
“รัฐบาลให้ความสําคัญกับความเป็นธรรมตามหลักนิติธรรม และหลักสิทธิมนุษยชน โดยมีนโยบายให้หน่วยงานที่เกี่ยวข้องตรวจสอบ วิเคราะห์ ตามหลักการ และความถูกต้อง รวมทั้งควรสอดคล้องกับสถานการณ์ที่เหมาะสม เพื่อคงความยุติธรรมตามรัฐธรรมนูญเพื่อความเป็นธรรมในสังคมไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย อัตราเงินเฟ้อของไทย เมื่อเทียบกับเงินเฟ้อของเขตเศรษฐกิจต่างๆ (เดือน พ.ค. 2566 เทียบกับ พ.ค. 2565) พบว่าเงินเฟ้อของประเทศไทยสูงขึ้น 0.53% (YoY)
วันเสาร์ที่ 8 กรกฎาคม 2566
08/07/2566
​โฆษกรัฐบาลเผย อัตราเงินเฟ้อของไทย เมื่อเทียบกับเงินเฟ้อของเขตเศรษฐกิจต่างๆ (เดือน พ.ค. 2566 เทียบกับ พ.ค. 2565) พบว่าเงินเฟ้อของประเทศไทยสูงขึ้น 0.53% (YoY)
​โฆษกรัฐบาลเผย อัตราเงินเฟ้อของไทย เมื่อเทียบกับเงินเฟ้อของเขตเศรษฐกิจต่างๆ (เดือน พ.ค. 2566 เทียบกับ พ.ค. 2565) พบว่าเงินเฟ้อของประเทศไทยสูงขึ้น 0.53% (YoY) อยู่ต่ําเป็นอันดับที่ 6 จาก 134 เขตเศรษฐกิจที่มีการประกาศตัวเลข
วันนี้ (8 กรกฎาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยผลการจัดอันดับอัตราเงินเฟ้อ เดือนพฤษภาคม 2566 ว่าอัตราเงินเฟ้อของไทย เมื่อเทียบกับเงินเฟ้อของเขตเศรษฐกิจต่างๆ (เดือน พ.ค. 2566 เทียบกับ พ.ค. 2565) พบว่าเงินเฟ้อของประเทศไทยสูงขึ้น 0.53% (YoY) อยู่ต่ําเป็นอันดับที่ 6 จาก 134 เขตเศรษฐกิจที่มีการประกาศตัวเลข โดยเรียงจากเงินเฟ้อต่ําสุดไปเงินเฟ้อสูงสุด (ข้อมูล ณ วันที่ 26 มิถุนายน 2566 อ้างอิง เว็บไซต์ tradingeconomics) ซึ่งหากพิจารณาแล้ว เงินเฟ้อไทยถือว่าอ่อนตัวในระดับเหมาะสม และยังอยู่ในภาวะที่สอดคล้องกับสถานการณ์ ทั้งราคาเชื้อเพลิง ราคาอาหารสด-เนื้อสัตว์ และฐานเงินเฟ้อในปีก่อนหน้าค่อนข้างสูงมากผลจากราคาน้ํามันปีก่อน เคลื่อนไหวเกิน 95 เหรียญสหรัฐต่อบาร์เรล แต่ขณะนี้เคลื่อนไหว 74-75 เหรียญสหรัฐต่อบาร์เรล จึงมีผลต่อสินค้าและบริการสูงกว่าปีนี้ และมีผลต่อเงินเฟ้อสูง
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการอย่างต่อเนื่อง ให้หน่วยงานที่เกี่ยวข้อง พิจารณาสถานการณ์และดําเนินนโยบายประเทศ อย่างสอดคล้องกับสภาวการณ์ โดยประเมินความท้าทายจากกระแสโลกควบคู่กันไป เพื่อประโยชน์สูงสุดของประเทศไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-รมช.ประภัตร ปล่อยคาราวานโคเนื้อของประเทศไทยไปยังสาธารณรัฐสังคมนิยมเวียดนามครั้งแรก
วันเสาร์ที่ 8 กรกฎาคม 2566
รมช.ประภัตร ปล่อยคาราวานโคเนื้อของประเทศไทยไปยังสาธารณรัฐสังคมนิยมเวียดนามครั้งแรก
รมช.ประภัตร ปล่อยคาราวานโคเนื้อของประเทศไทยไปยังสาธารณรัฐสังคมนิยมเวียดนามครั้งแรก หลังเวียดนามส่งหนังสือแจ้งข้อกําหนดและระเบียบการส่งออกโค - กระบือ และอนุมัติให้ฟาร์มโค - กระบือ ของประเทศไทย จํานวน 14 ฟาร์ม สามารถส่งออกโคเนื้อไปยังเวียดนามได้ถึง 7,000
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีปล่อยคาราวานโคเนื้อไปสาธารณรัฐสังคมนิยมเวียดนาม โดยมี นายสัตวแพทย์ประภาส ภิญโญชีพ รองอธิบดีกรมปศุสัตว์ ผู้บริหารกรมปศุสัตว์ หัวหน้าส่วนราชการ พร้อมด้วยเจ้าหน้าที่ในสังกัดกรมปศุสัตว์เข้าร่วม ณ ลุงเชาวน์ฟาร์ม จังหวัดสุพรรณบุรี ว่า ประเทศไทยมีความสัมพันธ์อันดีด้านการค้ากับทางสาธารณรัฐสังคมนิยมเวียดนาม ในการส่งออกสินค้าหลักที่สําคัญ เช่น ชา กาแฟ เครื่องเทศ น้ํามันสําเร็จรูป และสินค้าทางการเกษตรอีกหลายรายการ สําหรับในรายสินค้าโคเนื้อ ทางสาธารณรัฐสังคมนิยมเวียดนาม โดยคณะกรมสุขภาพสัตว์ (Department of Animal Health: DAH) กระทรวงการเกษตรและพัฒนาชนบทเวียดนาม ได้ส่งหนังสือแจ้งความสนใจที่จะนําเข้าโค – กระบือจากประเทศไทย พร้อมทั้งได้เดินทางมาดูงานด้านโคเนื้อในไทย และล่าสุดได้ส่งหนังสือแจ้งข้อกําหนดและระเบียบการส่งออกโค - กระบือของไทยไปยังเวียดนาม รวมถึงแจ้งอนุมัติให้ฟาร์มโค - กระบือ จํานวน 14 ฟาร์มของประเทศไทยส่งออกโคเนื้อไปยังเวียดนามได้ตามจํานวนที่กําหนด จํานวน 7,000 ตัว มีผลตั้งแต่วันที่ 23 มิถุนายน - 28 กันยายน 2566
“ที่ผ่านมาประเทศไทย และสาธารณรัฐสังคมนิยมเวียดนาม มีความร่วมมือด้านการค้าระหว่างประเทศอย่างดียิ่ง และในวันนี้ถือเป็นครั้งแรกที่จะมีการส่งออกโคเนื้อจากประเทศไทยไปยังสาธารณรัฐสังคมนิยมเวียดนาม โดยเริ่มต้นการส่งโคเนื้อเป็นจํานวน 180 ตัว ถือเป็นจุดเชื่อมโยงความสัมพันธ์อันดี โดยผลจากความสําเร็จในวันนี้จะเป็นแรงขับเคลื่อนในการส่งเสริมอาชีพการเลี้ยงโคเนื้อให้แก่พี่น้องเกษตรกรชาวไทยให้มีรายได้ที่มั่นคง ทั้งเป็นขวัญและกําลังใจอันดีที่จะทําให้พี่น้องเกษตรกรยึดถือในอาชีพการเลี้ยงโคเนื้อได้อย่างยั่งยืน และสุดท้ายนี้จะขอความร่วมมือจาก พี่น้องเกษตรกรผู้เลี้ยงโคเนื้อให้หยุดการใช้สารเร่งเนื้อแดง เพื่อให้เป็นไปตามหลักเกณฑ์ในการส่งออกโคเนื้อไปยังสาธารณรัฐสังคมนิยมเวียดนามด้วย” รมช.ประภัตร กล่าว
ทั้งนี้ การส่งออกโคเนื้อไปยังสาธารณรัฐสังคมนิยมเวียดนาม จะต้องทําการส่งจากประเทศไทยไปยังสาธารณรัฐประชาธิปไตยประชาชนลาว (สปป.ลาว) และจาก สปป.ลาว ไปยังสาธารณรัฐสังคมนิยมเวียดนาม ซึ่งกรมปศุสัตว์ได้ส่งหนังสือขอความร่วมมือ สปป.ลาว ในการควบคุมการขนส่งข้ามพรมแดนแล้ว และทาง สปป.ลาว ยินดีที่จะให้การอํานวยความสะดวกขนส่งโค – กระบือมีชีวิตจากไทย กระทรวงเกษตรฯ โดยกรมปศุสัตว์จึงได้เร่งชี้แจงแนวทางการปฏิบัติการส่งโคเนื้อไปจําหน่ายยังเวียดนามให้กับผู้ประกอบการ เพื่อให้เป็นไปตามความต้องการของเวียดนามแล้ว เมื่อวันที่ 4 กรกฎาคม 2566 ที่ผ่านมา
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมการผลักดันการท่องเที่ยวเชิงสุขภาพ ผ่านแคมเปญ “Discover the New You” กระตุ้นการเดินทางท่องเที่ยวและการใช้จ่ายเพื่อซื้อสินค้าและบริการสินค้า
วันเสาร์ที่ 8 กรกฎาคม 2566
08/07/2566
โฆษกรัฐบาลเผย นายกฯ ส่งเสริมการผลักดันการท่องเที่ยวเชิงสุขภาพ ผ่านแคมเปญ “Discover the New You” กระตุ้นการเดินทางท่องเที่ยวและการใช้จ่ายเพื่อซื้อสินค้าและบริการสินค้า
โฆษกรัฐบาลเผย นายกฯ ส่งเสริมการผลักดันการท่องเที่ยวเชิงสุขภาพ ผ่านแคมเปญ “Discover the New You” กระตุ้นการเดินทางท่องเที่ยวและการใช้จ่ายเพื่อซื้อสินค้าและบริการสินค้า คาดการณ์ยอดไม่น้อยกว่า 18 ล้านบาท ภายในกันยายน 2566 นี้
วันนี้ (8 กรกฎาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมความร่วมมือในการจัดกิจกรรมส่งเสริมการท่องเที่ยวเชิงสุขภาพ ผ่านแคมเปญ “Discover the New You!” เพื่อประชาสัมพันธ์การท่องเที่ยวเพื่อสุขภาพ ส่งเสริมสินค้าและบริการ Health and Wellness ในรูปแบบใหม่ที่สร้างสรรค์ สอดคล้องกับนโยบายของรัฐบาลในการผลักดันให้เกิดการท่องเที่ยวรูปแบบใหม่ที่มีความหลากหลายอย่างยั่งยืน ตอบโจทย์ความต้องการของนักท่องเที่ยวในยุคปัจจุบัน เชื่อมั่นแคมเปญนี้จะกระตุ้นการใช้จ่ายได้ตามคาดการณ์
โฆษกประจําสํานักนายกรัฐมนตรี กล่าวว่า การท่องเที่ยวแห่งประเทศไทย (ททท.) ได้จัดกิจกรรมประชาสัมพันธ์การท่องเที่ยวเชิงสุขภาพ ในแคมเปญ “Discover the New You!” ร่วมกับผู้ประกอบการ Health and Wellness ชั้นนําทั่วประเทศ ทั้งโรงแรม รีสอร์ตสุขภาพ สปา ตลอดจนโรงพยาบาล คลินิกเฉพาะทางต่าง ๆ จํานวนกว่า 130 ราย โดยเป็นการดําเนินงานภายใต้โครงการ Amazing Thailand Health and Wellness New Chapters New Experience เพื่อร่วมกันออกแบบผลิตภัณฑ์สินค้าบริการท่องเที่ยวเพื่อสุขภาพ ภายใต้แนวคิด Meaningful Wellness นอกจากนี้ ททท. ยังได้เชิญชวนผู้ประกอบธุรกิจนําเที่ยว และ Blogger Influencer เข้าร่วมกิจกรรม สร้างประสบการณ์การท่องเที่ยวเพื่อสุขภาพที่แตกต่างและหลากหลาย ดึงดูดความสนใจกลุ่มนักเดินทางสายสุขภาพที่กําลังเติบโตเป็นอย่างมาก โดยมีเส้นทางที่จะได้รับคัดเลือกให้ทําการส่งเสริมการขายในสื่อประชาสัมพันธ์ของพันธมิตร ผู้ประกอบการ และสื่อของโครงการฯ จํานวน 15 เส้นทาง ทั้งนี้ ททท. เชื่อมั่นและคาดการณ์ว่า กิจกรรมดังกล่าวจะกระตุ้นให้เกิดการเดินทางทั่วประเทศ ไม่น้อยกว่า 3,000 ราย และเกิดการใช้จ่ายเพื่อซื้อสินค้าและบริการท่องเที่ยวที่ร่วมโครงการฯ ไม่น้อยกว่า 18 ล้านบาท ภายในเดือนกันยายน 2566 นี้
ทั้งนี้ สําหรับนักท่องเที่ยวที่สนใจสามารถดูข้อมูลเพิ่มเติมได้ที่ https://www.discoverthenewyou.travel/
Facebook: www.facebook.com/thailanddiscoverthenewyou
Line Official Account: @tat-wellness.th และสามารถเลือกซื้อสินค้าและบริการเพื่อสุขภาพภายใต้โครงการได้ตั้งแต่วันที่ 1 กรกฎาคม 2566 เป็นต้นไป
“นายกรัฐมนตรีขอบคุณทุกความร่วมมือในการจัดกิจกรรมดังกล่าว นอกจากจะขานรับนโยบายของรัฐบาลในการผลักดันการท่องเที่ยวเชิงสุขภาพ และการท่องเที่ยวอย่างยั่งยืนแล้ว ยังตอบโจทย์การท่องเที่ยวรูปแบบใหม่ที่เป็นกระแส และกําลังเติบโตอย่างมากในปัจจุบัน โดยนายกรัฐมนตรีเชื่อมั่นว่า กิจกรรมนี้ จะช่วยดึงดูดกลุ่มนักท่องเที่ยวที่ต้องการสัมผัสประสบการณ์การท่องเที่ยวรูปแบบใหม่ ผลักดันตลาดการท่องเที่ยวเชิงสุขภาพของไทยให้เติบโต เพิ่มตัวเลขมูลค่าทางเศรษฐกิจ จากกลุ่มนักท่องเที่ยวที่มีศักยภาพและกําลังซื้อ” นายอนุชาฯ กล่าว
รัฐบาลไทย-ข่าวทำเนียบรัฐบาล-ก.แรงงาน ยกทัพความอร่อย จัดงานปักหมุด สตรีทฟู้ดชลบุรี ปั้นผู้ประกอบการ เพิ่มมูลค่าเศรษฐกิจ
วันศุกร์ที่ 7 กรกฎาคม 2566
07/07/2566
ก.แรงงาน ยกทัพความอร่อย จัดงานปักหมุด สตรีทฟู้ดชลบุรี ปั้นผู้ประกอบการ เพิ่มมูลค่าเศรษฐกิจ
ก.แรงงาน ยกทัพความอร่อย จัดงานปักหมุด สตรีทฟู้ดชลบุรี ปั้นผู้ประกอบการ เพิ่มมูลค่าเศรษฐกิจ
วันที่7กรกฎาคม2566นายบุญชอบสุทธมนัสวงษ์ปลัดกระทรวงแรงงานมอบหมายให้นายสมาสภ์ปัทมะสุคนธ์ผู้ตรวจราชการกระทรวงแรงงานเป็นประธานกล่าวเปิดงาน“IT Tastes Goodอร่อยปักหมุดสตรีทฟู้ดไทยจังหวัดชลบุรี”ภายใต้โครงการพัฒนาส่งเสริมอาชีพผู้ประกอบการร้านสตรีทฟู้ด(Street Food)กระทรวงแรงงานโดยมีนางสาวกรจิรัฏฐ์พงจันทร์ศธรผู้ช่วยปลัดกระทรวงแรงงานนายชัยพรแพภิรมย์รัตน์ปลัดจังหวัดชลบุรีหัวหน้าส่วนราชการหน่วยงานสังกัดกระทรวงแรงงานจังหวัดชลบุรีร่วมเป็นเกียรติโดยนายเฉลิมพลเนียมสกุลแรงงานจังหวัดชลบุรีกล่าวรายงานวัตถุประสงค์การจัดงานณตลาดนัดรันเวย์พัทยาจังหวัดชลบุรีในการนี้ผู้ประกอบการร้านค้าสตรีทฟู้ดและประชาชนที่มาร่วมงานร่วมให้การต้อนรับเข้าเยี่ยมชมและให้การอุดหนุนผู้ประกอบการที่นําสินค้ามาจําหน่าย
นายสมาสภ์กล่าวว่าตามที่กระทรวงแรงงานได้จัดทําโครงการพัฒนาส่งเสริมอาชีพผู้ประกอบการร้านสตรีทฟู้ด(Street Food)กระทรวงแรงงานโดยมีกิจกรรมประกอบด้วยการเปิดตัวโครงการการจัดฝึกอบรมผู้สนใจประกอบอาชีพสตรีทฟู้ดรายใหม่และผู้ประกอบอาชีพสตรีทฟู้ดรายเดิมจํานวนกว่า30,000รายรวมทั้งการจัดกิจกรรมแสดงร้านค้าสตรีทฟู้ดในวันนี้ซึ่งเป็นส่วนหนึ่งของโครงการมีวัตถุประสงค์เพื่อสร้างโอกาสในการประกอบอาชีพสตรีทฟู้ดสร้างรายได้และกระตุ้นเศรษฐกิจในชุมชนเป็นการประชาสัมพันธ์อาหารในท้องถิ่นและร้านอาหารต่างๆให้เป็นที่รู้จักของนักท่องเที่ยวและประชาชนทั่วไปอีกทั้งยังเป็นการยกระดับผู้ประกอบอาชีพสตรีทฟู้ดของจังหวัดให้มีโอกาสนําเสนอรูปแบบการขายใหม่เช่นรูปแบบฟู้ดทรัค(Food Truck)ซึ่งถือเป็นทางเลือกสําหรับผู้ต้องการเริ่มต้นธุรกิจสตรีทฟู้ดในรูปแบบต่างๆ
นายสมาสภ์กล่าวต่อว่ากระทรวงแรงงานขอขอบคุณจังหวัดชลบุรีที่ให้ความสําคัญกับโครงการพัฒนาส่งเสริมอาชีพผู้ประกอบการร้านสตรีทฟู้ด(Street Food)โดยคัดเลือกร้านค้าสตรีทฟู้ดที่มีชื่อเสียงของจังหวัดกว่า60ร้านมาร่วมกิจกรรมแสดงร้านค้าสตรีทฟู้ดในครั้งนี้และขอเชิญชวนผู้ที่ประกอบอาชีพสตรีทฟู้ดอยู่เดิมประชาชนผู้สนใจที่จะประกอบอาชีพสตรีทฟู้ดตลอดจนพี่น้องประชาชนชาวเชียงใหม่และจังหวัดใกล้เคียงมาเที่ยวชมงาน“It Tastes Goodอร่อยปักหมุดสตรีทฟู้ดไทยจังหวัดชลบุรี”ณตลาดนัดรันเวย์พัทยาจังหวัดชลบุรีระหว่างวันที่7 - 9กรกฎาคมนี้ซึ่งกิจกรรมภายในงานประกอบด้วยการออกบูธจําหน่ายอาหารจากผู้ประกอบการร้านสตรีทฟู้ดจํานวนกว่า60ร้านค้ากิจกรรมWorkshopพัฒนาอาชีพกิจกรรมอบรมให้ความรู้เกี่ยวกับการประกอบอาชีพร้านค้าอาหารและกิจกรรมความสนุกความบันเทิงอีกมากมายซึ่งนอกจากจะได้รับทั้งความรู้เกี่ยวกับการประกอบอาชีพสตรีทฟู้ดแล้วยังได้เลือกชิมเลือกซื้ออาหารสตรีทฟู้ดที่มีคุณภาพของจังหวัดชลบุรีจากงานนี้ด้วย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-“ทิพานัน”เผย “พล.อ.ประยุทธ์”เชื่อ5ปีดึงดูดเม็ดเงินลงทุน EEC2.2ล้านล้านตามเป้า เตรียมโรดโชว์ดึงนักลงทุนจีนเดือนหน้า
วันเสาร์ที่ 1 กรกฎาคม 2566
01/07/2566
“ทิพานัน”เผย “พล.อ.ประยุทธ์”เชื่อ5ปีดึงดูดเม็ดเงินลงทุน EEC2.2ล้านล้านตามเป้า เตรียมโรดโชว์ดึงนักลงทุนจีนเดือนหน้า
“ทิพานัน”เผย “พล.อ.ประยุทธ์”เชื่อ5ปีดึงดูดเม็ดเงินลงทุน EEC2.2ล้านล้านตามเป้า เตรียมโรดโชว์ดึงนักลงทุนจีนเดือนหน้า ดันดัชนีเชื่อมั่นเศรษฐกิจอนาคตเศรษฐกิจEEC สุดปัง เพิ่มขึ้นอยู่ระดับ 88.1
วันนี้( 1ก.ค.66)น.ส.ทิพานันศิริชนะรองโฆษกประจําสํานักนายกรัฐมนตรีเปิดเผยว่ารายงานจากสํานักงานเศรษฐกิจการคลัง(สศค.)กระทรวงการคลังดัชนีความเชื่อมั่นอนาคตเศรษฐกิจภูมิภาคประจําเดือนมิถุนายน2566ซึ่งสะท้อนความเชื่อมั่นเศรษฐกิจในอีก6เดือนข้างหน้ายังมีทิศทางที่ดีขึ้นในทุกภูมิภาคโดยเฉพาะอย่างยิ่งในเขตพัฒนาพิเศษภาคตะวันออก(EEC)ภาคตะวันออกเฉียงเหนือภาคเหนือและกทม.และปริมณฑลที่ความเชื่อมั่นยังเพิ่มขึ้นต่อเนื่องจากเดือนก่อนหน้าโดยได้รับปัจจัยสนับสนุนจากภาคบริการและภาคอุตสาหกรรมเป็นสําคัญ ทั้งนี้หากพิจารณาเฉพาะความเชื่อมั่นอนาคตเศรษฐกิจในเขตพัฒนาพิเศษภาคตะวันออก(EEC)พบว่าดัชนีอยู่ที่ระดับ88.1เพิ่มขึ้นจากเดือนก่อนหน้าโดยได้รับปัจจัยสนับสนุนจากภาคบริการและอุตสาหกรรมเป็นสําคัญ
น.ส.ทิพานันกล่าวว่าทั้งนี้สะท้อนผลสําเร็จจากนโยบายของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมในฐานะประธานคณะกรรมการ
นโยบายเขตพัฒนาพิเศษภาคตะวันออก(กพอ.)หรือบอร์ดEECที่เร่งพัฒนาพื้นที่EECสนับสนุนอุตสาหกรรมเป้าหมายพัฒนาโครงสร้างพื้นฐานเพื่อดึงดูดการลงทุนและเพิ่มขีดความสามารถในการแข่งขันสร้างงานและสร้างรายได้ในพื้นที่ โดยมีแผนไปโรดโชว์ในประเทศจีนช่วงระหว่างวันที่9-15กรกฎาคมนี้เพื่อชักชวนภาคธุรกิจจีนเข้ามาลงทุนในพื้นที่EECของไทยโดยเฉพาะในส่วนของอุตสาหกรรมรถยนต์ไฟฟ้า(EV)พลังงานสะอาดแบตเตอรี่ไฟฟ้าและการแพทย์เป็นต้น
“จากแนวโน้มที่ดีเช่นนี้พล.อ.ประยุทธ์เชื่อดึงดูดการลงทุนในพื้นที่EECจะเป็นไปตามเป้าหมายที่ในช่วง5ปีต่อจากนี้จะมีเม็ดเงินลงทุน2.2ล้านล้านบาทหรือเพิ่มเข้ามาปีละ4แสนล้านบาท”น.ส.ทิพานันกล่าว
—————-
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีภาพรวมผลไม้ไทย ปี 2566 เติบโตต่อเนื่อง เพียง 4 เดือนแรกของปี ปริมาณการส่งออกเพิ่มขึ้น 66% มูลค่าสูงถึง กว่า 1 แสนล้านบาท
วันเสาร์ที่ 1 กรกฎาคม 2566
โฆษกรัฐบาลเผย นายกฯ ยินดีภาพรวมผลไม้ไทย ปี 2566 เติบโตต่อเนื่อง เพียง 4 เดือนแรกของปี ปริมาณการส่งออกเพิ่มขึ้น 66% มูลค่าสูงถึง กว่า 1 แสนล้านบาท
ย้ําการส่งเสริมภาครัฐและเอกชนส่งออกผลไม้ ขยายตลาดต่อเนื่อง
วันนี้ (1 ก.ค. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การผลิตและการส่งออกผลไม้ไทย โดยภาพรวมของผลผลิตในปี 2566 นี้ มีจํานวนกว่า 6.75 ล้านตัน และในช่วง 4 เดือนแรกของปี มีปริมาณการส่งออกเพิ่มขึ้นถึง 66% มูลค่า 1.03 แสนล้านบาท โดยเฉพาะมังคุด ทุเรียน และลําไย ที่ได้รับความนิยมเป็นอย่างมาก พร้อมเน้นย้ําหน่วยงานที่เกี่ยวข้องควบคุมดูแลคุณภาพผลไม้ให้ได้ตามมาตรฐานสากล ควบคู่การขยายตลาดทั้งในประเทศและต่างประเทศ
โฆษกประจําสํานักนายกรัฐมนตรีกล่าวว่า กระทรวงพาณิชย์ได้รายงานสรุปสถานการณ์ผลไม้ในปี 2566 ผลผลิตรวม 6.75 ล้านตัน เพิ่มขึ้น 3% แบ่งเป็นตลาดในประเทศ 40% และตลาดส่งออก 60% โดยในช่วง 4 เดือนแรกของปีนี้ (มกราคม – เมษายน 2566) มีปริมาณการส่งออกเพิ่มขึ้นถึง 66% มูลค่า 1.03 แสนล้านบาท ซี่งมีตลาดส่งออกที่ใหญ่ที่สุด ได้แก่ จีน 77% สหรัฐอเมริกา 7% ฮ่องกง 1.7% มาเลเซีย 1.4% และญี่ปุ่น 1% ในส่วนของผลไม้ส่งออกสําคัญ ได้แก่ มังคุด เพิ่มขึ้น 1,057% ทุเรียนส่งออกเพิ่มขึ้น 165% และลําไย เพิ่มขึ้น 32% สะท้อนผลสําเร็จจากความร่วมมือของทุกภาคส่วน รวมทั้งมาตรการต่าง ๆ ที่รัฐบาลได้ดําเนินการอย่างต่อเนื่อง ยกตัวอย่าง เช่น
- มาตรการตลาดในประเทศ : ใช้ “อมก๋อยโมเดล” (เกษตรพันธสัญญา) ของกรมการค้าภายใน กระทรวงพาณิชย์ ทําการตลาดซื้อขายสัญญาล่วงหน้าเพื่อจับคู่เกษตรกร – ผู้ค้า สนับสนุนรถเร่ รถโมบาย ไปรับซื้อผลไม้และนําออกจําหน่ายสู่ผู้บริโภคโดยตรงในช่วงที่ผลไม้ออกมาก ตั้งเป้าปี 2566 ที่ 100,000 ตัน แต่ในช่วง 4 เดือนแรกสามารถทําได้แล้ว 240,000 ตัน
- มาตรการตลาดต่างประเทศ : เร่งรัดตรวจและรับรองผลไม้ให้ได้ตามมาตรฐานของการปฏิบัติทางการเกษตรที่ดี (Good Agricultural Practices: GAP) ประสานงานกับทูตพาณิชย์ทั่วโลก เพิ่มกิจกรรมส่งเสริมการขายในห้างสรรพสินค้า พื้นที่ต่าง ๆ พร้อมจัดกิจกรรมส่งเสริมการขายต่างประเทศ เช่น ส่งออกผลไม้สู่ตลาดจีนในโครงการ Thai Fruits Golden Months หรือ การขายผ่าน TV Shopping การเปิดตลาดใหม่ด้วยโครงการจับคู่ธุรกิจ เพื่อเจรจาการค้าผ่านระบบออนไลน์ รวมไปถึงการปรับปรุงระบบการขนส่งโลจิสติกส์ ทั้งทางบกและทางเรือ
“นายกรัฐมนตรีชื่นชมความร่วมมือจากทุกภาคส่วนที่ช่วยผลักดันผลไม้ไทย สินค้าที่มีศักยภาพ มีชื่อเสียง สร้างมูลค่าทางการค้าได้ทั้งตลาดในประเทศและตลาดต่างประเทศ ซึ่งตัวเลขทางการค้าที่ผ่านมาสะท้อนความสําเร็จจากการดําเนินงานอย่างเป็นรูปธรรม ทั้งนี้ รัฐบาลพร้อมที่จะส่งเสริมผลไม้ไทยให้มียอดขายเติบโตอย่างต่อเนื่องผ่านนโยบายและมาตรการต่าง ๆ เพื่อยกระดับคุณภาพและมาตรฐานผลไม้ไทยสู่ระดับสากล ยกระดับคุณภาพพี่น้องชาวสวนผลไม้ให้ดีขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมการจัดหางาน ลงพื้นที่ซ้ำ จ.นนทบุรี สุ่มตรวจคนต่างชาติแย่งอาชีพคนไทย
วันเสาร์ที่ 1 กรกฎาคม 2566
01/07/2566
กรมการจัดหางาน ลงพื้นที่ซ้ํา จ.นนทบุรี สุ่มตรวจคนต่างชาติแย่งอาชีพคนไทย
กรมการจัดหางาน ลงพื้นที่จังหวัดนนทบุรี สุ่มตรวจสอบการทํางานคนต่างชาติลักลอบทํางานแย่งอาชีพคนไทย เตือน ฝ่าฝืนมีโทษปรับ พร้อมส่งกลับประเทศโดยไม่มีข้อยกเว้น
นายไพโรจน์ โชติกเสถียร อธิบดีกรมการจัดหางานเปิดเผยว่า จากกรณีกรมการจัดหางานลงพื้นที่ตรวจสอบคนต่างชาติลักลอบทํางานแย่งอาชีพคนไทย ณ จังหวัดนนทบุรี เมื่อวันที่ 23 มิถุนายน 2566 หลังได้รับแจ้งว่าพบคนต่างชาติตระเวนขายอาหารด้วยรถจักรยานยนต์พ่วงข้าง บริเวณร้านอาหารริมถนนบางกรวย-ไทรน้อย จังหวัดนนทบุรี แต่ปรากฎว่าไม่พบคนต่างชาติทํางานเร่ขายสินค้าบริเวณดังกล่าว เพราะผู้มีพฤติการณ์น่าสงสัยออกเร่ขายสินค้าไม่เป็นเวลา ทําให้ยากแก่การตรวจสอบ ล่าสุดเจ้าหน้าที่กองทะเบียนจัดหางานกลางและคุ้มครองคนหางานลงพื้นที่อีกครั้ง โดยตรวจสอบสถานประกอบการและแรงงานต่างชาติ ทั้งหมด 7 ราย ประกอบด้วยผู้ขายสินค้าที่ใช้รถจักรยานยนต์พ่วงข้าง จํานวน 6 คน และสถานประกอบการ จํานวน 1 แห่ง พบคนต่างชาติกระทําความผิด จํานวน 1 ราย เป็นคนสัญชาติกัมพูชา เพศหญิง เร่จําหน่ายโรตีโดยใช้รถจักรยานยนต์พ่วงข้าง ไม่มีเอกสารใดมาแสดงต่อเจ้าหน้าที่จึงควบคุมตัวส่งพนักงานสอบสวนสถานีตํารวจภูธรปากเกร็ดดําเนินคดีในข้อหาเป็นคนต่างด้าวทํางานนอกเหนือจากที่มีสิทธิ และอีก 5 ราย ตรวจสอบพบเป็นคนไทย ในส่วนของสถานประกอบการร้านอุดมโชคข้าวผัดปูเมืองทอง พบการจ้างงานคนสัญชาติลาว จํานวน 7 คน มีเอกสารการอนุญาตให้อยู่ในราชอาณาจักรและมีใบอนุญาตทํางานถูกต้องตามกฎหมาย
นายไพโรจน์กล่าวว่า กรมการจัดหางานมีมาตรการลงพื้นที่สุ่มตรวจการทํางานของคนต่างชาติลักลอบทํางานแย่งอาชีพคนไทยโดยไม่แจ้งล่วงหน้า ร่วมกับลงพื้นที่ตรวจสอบตามที่ได้รับแจ้งเบาะแสร้องทุกข์จากประชาชน เพื่อปราบปรามคนต่างชาติที่ลักลอบทํางานโดยผิดกฎหมาย มิให้กระทบต่อโอกาสการมีงานทําของคนไทย ซึ่งตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม คนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี
ทั้งนี้ หากท่านใดพบเห็นการจ้างคนต่างชาติทํางานโดยผิดกฎหมาย หรือพบคนต่างชาติลักลอบทํางานโดยผิดกฎหมาย สามารถแจ้งเบาะแสได้ที่กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 023541729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับดูแล “พลายศักดิ์สุรินทร์” กลับประเทศไทย  พร้อมต้อนรับกลับมาตุภูมิ 2 กรกฎาคมนี้
วันเสาร์ที่ 1 กรกฎาคม 2566
โฆษกรัฐบาลเผย นายกฯ กําชับดูแล “พลายศักดิ์สุรินทร์” กลับประเทศไทย  พร้อมต้อนรับกลับมาตุภูมิ 2 กรกฎาคมนี้
โฆษกรัฐบาลเผย นายกฯ กําชับดูแล “พลายศักดิ์สุรินทร์” กลับประเทศไทย  พร้อมต้อนรับกลับมาตุภูมิ 2 กรกฎาคมนี้
วันนี้ (1 ก.ค. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าการดําเนินการพาพลายศักดิ์สุรินทร์กลับสู่ยังมาตุภูมิ หลังจากที่ได้ไปทําหน้าที่ทูตสันทวไมตรีที่ประเทศศรีลังกาตั้งแต่ปี 2544 พร้อมกําชับให้ดูแลใกล้ชิด และขอบคุณหน่วยงานต่าง ๆ ที่ร่วมมือการดําเนินการครั้งนี้
โฆษกประจําสํานักนายกรัฐมนตรี กล่าวว่า หน่วยงานและผู้ที่เกี่ยวข้องได้เตรียมพร้อมในการฝึกพลายศักดิ์สุรินทร์ ให้คุ้นชินกับการขนย้าย เช่น ฝึกให้คุ้นเคยกับกรงที่ใช้ในการขนย้าย เสียงดังของเครื่องบิน และได้รักษาพยาบาลอาการบาดเจ็บในเบื้องต้น โดยมีกําหนดออกเดินทางจากประเทศศรีลังกาในวันที่ 2 กรกฎาคม 2566 เวลา 7.30 น. ตามเวลาท้องถิ่น (เวลาท้องถิ่นศรีลังกาช้ากว่าไทยประมาณ 1 ชม.ครึ่ง) ใช้เวลาในการเดินทางประมาณ 6 ชั่วโมง เนื่องจากต้องใช้เพดานบินและความเร็วต่ํา โดยพลายศักดิ์สุรินทร์จะอยู่ภายใต้การดูแลอย่างใกล้ชิดของหน่วยงานที่เกี่ยวข้อง รวมทั้งสัตวแพทย์และควาญช้าง
โดยเมื่อเดินทางมาถึงประเทศไทยแล้ว จะเคลื่อนย้ายพลายศักดิ์สุรินทร์ ไปยังสถานคชบาลในพระอุปถัมภ์ฯ (ศูนย์อนุรักษ์ช้างไทย) จังหวัดลําปาง โดยพลายศักดิ์สุรินทร์จะใช้ชีวิตอยู่ในพื้นที่ที่ถูกจัดเตรียมไว้ให้ เพื่อเฝ้าระวังและสังเกตอาการ เป็นระยะเวลาอย่างน้อย 30 วัน ภายใต้ระเบียบการควบคุมโรคระบาดสัตว์ กรมปศุสัตว์ เพื่อป้องกันโรคติดต่อบางชนิด และให้การรักษาควบคู่ไปด้วย เพื่อฟื้นฟูสุขภาพและสร้างความคุ้นเคยกับสิ่งแวดล้อมของประเทศไทยอีกครั้ง ในการนี้สถาบันคชบาลแห่งชาติ ในพระอุปถัมภ์ฯ ได้จัดให้มีการไลฟ์ผ่านทางแฟนเพจ ศูนย์อนุรักษ์ช้างไทย จ.ลําปาง The Thai Elephant Conservation Center Lampang (https://www.facebook.com/elephantcenter/)
“นายกรัฐมนตรี กําชับให้ดูแล พลายศักดิ์สุรินทร์ กลับประเทศไทยอย่างใกล้ชิด และขอบคุณความร่วมมือร่วมใจของหน่วยงานที่เกี่ยวข้อง และการดําเนินการที่เป็นระบบในการพาพลายศักดิ์สุรินทร์ กลับมายังประเทศไทย ทั้งนี้ พร้อมเชิญชวนประชาชนคนไทย ร่วมส่งกําลังใจ ให้กับพลายศักด์สุรินทร์ และหน่วยงานที่เกี่ยวข้องให้สามารถนําพลายศักดิ์สุรินทร์กลับมายังประเทศไทยอย่างปลอดภัย เพื่อฟื้นฟูรักษาสุขภาพและรักษาอาการบาดเจ็บต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม TasteAtlas จัดอันดับอาหารไทย เมนู "ข้าวหมกไก่" และ "ไก่ย่าง" ติดอันดับ 1 ใน 50 อาหารเมนูไก่ที่ดีที่สุดในโลก 50 Best Rated CHICKEN DISHES in the World
วันเสาร์ที่ 1 กรกฎาคม 2566
โฆษกรัฐบาลเผย นายกฯ ปลื้ม TasteAtlas จัดอันดับอาหารไทย เมนู "ข้าวหมกไก่" และ "ไก่ย่าง" ติดอันดับ 1 ใน 50 อาหารเมนูไก่ที่ดีที่สุดในโลก 50 Best Rated CHICKEN DISHES in the World
โฆษกรัฐบาลเผย นายกฯ ปลื้ม TasteAtlas จัดอันดับอาหารไทย เมนู "ข้าวหมกไก่" และ "ไก่ย่าง" ติดอันดับ 1 ใน 50 อาหารเมนูไก่ที่ดีที่สุดในโลก 50 Best Rated CHICKEN DISHES in the World
วันนี้ (1 ก.ค. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับผลการจัดอันดับอาหารเมนูไก่ จากเว็บไซต์ TasteAtlas เว็บไซต์อาหารชื่อดัง ที่จัดอันดับความอร่อยของอาหารหลากหลายจากทั่วโลก ในการจัดอันดับ 50 Best Rated CHICKEN DISHES in the World หรือ เมนูอาหารประเภทไก่ที่ดีที่สุดในโลก ซึ่งผลการจัดอันดับเมนูไก่จากประเทศไทย ติด 1 ใน 50 อาหารเมนูไก่ที่ดีที่สุดในโลกถึง 2 รายการ ได้แก่ ข้าวหมกไก่ (อันดับที่ 38) และไก่ย่าง (อันดับที่ 46) (https://www.tasteatlas.com/50-best-rated-chicken-dishes-in-the-world)
โฆษกประจําสํานักนายกรัฐมนตรี กล่าวว่า เมนูข้าวหมกไก่ ได้รับการจัดอันดับอยู่ที่ 38 ด้วยคะแนน 4.3 คะแนน โดยเว็บไซต์ TasteAtlas ระบุว่า เมนูนี้ได้รับความนิยมในหมู่คนไทยมุสลิม เป็นเมนูฮาลาล ที่พ่อค้าเปอร์เซียได้แนะนําสู่คนไทยเมื่อศตวรรษที่ผ่านมา โดยเมนูนี้เป็นข้าวหมกไก่เวอร์ชั่นไทย และถูกกล่าวถึงครั้งแรกในบทประพันธ์ของไทย ตั้งแต่ศตวรรษที่ 18
สําหรับ เมนูไก่ย่าง ได้รับการจัดอันดับอยู่ที่ 46 ด้วยคะแนน 4.2 คะแนน ทางเว็บไซต์ระบุว่า ไก่ย่างได้รับความนิยมรับประทานจากคนไทยทั่วประเทศ แม้ว่าจะมีต้นกําเนิดมาจากชาวลาวในภาคอีสานของไทยก็ตาม ปกติจะทานคู่กับข้าวเหนียว น้ําจิ้ม รวมถึงส้มตํา ที่หาทานได้ง่าย โดยไก่ย่างจะมีความแตกต่างจากไก่อื่น คือ กรรมวิธีการหมักไก่นั่นเอง ทั้งนี้ ในประเทศไทยจะหาเมนูไก่ย่างได้ตามร้านอาหารข้างทางทั่วประเทศไทย
“นายกรัฐมนตรีชื่นชมและเชื่อมั่นในอาหารไทยซึ่งได้รับการจัดอันดับอย่างต่อเนื่อง แสดงถึงเอกลักษณ์ ความโดดเด่นทางวัฒนธรรมอาหารที่หลากหลาย และมีรสชาติที่กลมกล่อม พิถีถันในการเลือกวัตถุดิบ ซึ่งเป็นวัตถุดิบที่ทรงคุณค่ามีโภชนาการ เป็นที่นิยมในกลุ่มนักท่องเที่ยว สร้างชื่อเสียงให้กับประเทศอย่างต่อเนื่อง” นายอนุชาฯ กล่าว
รัฐบาลไทย-ข่าวทำเนียบรัฐบาล-ชุมชนบ้านคลองเหมืองใหม่ จ.สมุทรสงคราม เยียวยาจิตใจคนในชุมชนทุกกลุ่มวัย ด้วยพลัง บ.ว.ร
วันเสาร์ที่ 1 กรกฎาคม 2566
ชุมชนบ้านคลองเหมืองใหม่ จ.สมุทรสงคราม เยียวยาจิตใจคนในชุมชนทุกกลุ่มวัย ด้วยพลัง บ.ว.ร
ชุมชนบ้านคลองเหมืองใหม่ จ.สมุทรสงคราม ใช้พลัง บ.ว.ร (บ้าน/ชุมชน วัด/โรงรียน และหน่วยงานราชการ) ดูแลเยียวยาจิตใจคนในชุมชนทุกกลุ่มวัย และกลุ่มเสี่ยง ตั้งทีมอสช. ค้นหาปัญหา สํารวจสุขภาพจิต 4 กลุ่มวัย วางแผนช่วยเหลือได้ตรงจุด จัดกิจกรรมภายใต้พลัง บ.ว.ร
ชุมชนบ้านคลองเหมืองใหม่ จ.สมุทรสงคราม ใช้พลัง บ.ว.ร (บ้าน/ชุมชน วัด/โรงรียน และหน่วยงานราชการ) ดูแลเยียวยาจิตใจคนในชุมชนทุกกลุ่มวัย และกลุ่มเสี่ยง ตั้งทีมอสช. ค้นหาปัญหา สํารวจสุขภาพจิต 4 กลุ่มวัย วางแผนช่วยเหลือได้ตรงจุด จัดกิจกรรมภายใต้พลัง บ.ว.ร คือ ชมรมธรรมมะหรรษาสามวัย สายด่วนออนไลน์ธรรมะตามสายเดลี่เวอรี่ ธนาคารผ้าอ้อมผู้ใหญ่เพื่อผู้สูงอายุติดเตียงและผู้พิการ กล่องเปิดใจวัยใส จนได้รับรางวัลตําบลจัดการคุณภาพชีวิตดีเด่นระดับประเทศ ในปี 2565 ตั้งเป้าขยายผลในรพ.สต.ของอําเภออัมพวาให้ครบทั้ง 17 แห่งต่อไป
พญ.อัจฉรา นิธิอภิญญาสกุล ผู้ตรวจราชการกระทรวงสาธารณสุข เขตสุขภาพที่ 5 กล่าวว่า ขณะนี้ปัญหาสุขภาพจิตถือเป็นปัญหาสําคัญของสังคมไทยที่ต้องได้รับการแก้ไขอย่างเร่งด่วน โดยกระทรวงสาธารณสุขได้ให้ความสําคัญในการเสริมสร้างการมีสุขภาพจิตที่ดี และเฝ้าระวัง ป้องกันปัญหาสุขภาพจิต ตลอดจนให้การดูแลจิตใจประชาชนเชิงรุกผ่านกลไกของระบบสุขภาพปฐมภูมิ บูรณาการการดูแลสุขภาพจิตร่วมกับการพัฒนาคุณภาพชีวิตของประชาชน และเพิ่มโอกาสการเข้าถึงบริการให้สะดวกและรวดเร็ว
โดยจากการสํารวจสถานการณ์ปัญหาสุขภาพจิตในพื้นที่ตําบลบ้านคลองเหมืองใหม่ อําเภออัมพวา จังหวัดสมุทรสงคราม พบว่า เด็กวัยเรียนและวัยรุ่น มีปัญหาเรื่องภาวะซึมเศร้า ส่วนวัยสูงอายุ พบปัญหาเรื่องคุณภาพชีวิตด้านจิตใจเสื่อมถอย โรงพยาบาลส่งเสริมสุขภาพตําบลบ้านคลองเหมืองใหม่ จึงบูรณาการกับภาคีเครือข่ายในพื้นที่ นําหลักการ บ.ว.ร (บ้าน/ชุมชน วัด/โรงรียน และหน่วยงานราชการ) มาใช้ขับเคลื่อนการแก้ไขปัญหาในชุมชน เพื่อช่วยเหลือเยียวยาจิตใจประชาชนทุกกลุ่มวัย รวมทั้งกลุ่มเสี่ยง ในรูปแบบการดําเนินงาน “ลิ้นจี่เหมืองใหม่โมเดล” มีทีมอาสาสมัครสุขภาพจิตในชุมชน (อสช.) ในพื้นที่ ประกอบด้วย อาสาสมัครสาธารณสุขชุมชน (อสม.) ผู้ช่วยเหลือดูแลผู้สูงอายุติดบ้านติดเตียง (Caregiver) ผู้จัดการการดูแลผู้สูงอายุ (Care manager) ผู้ใหญ่บ้านและกํานัน ช่วยกันระดมความคิด ค้นหาปัญหา สํารวจสุขภาพจิตของคนในชุมชน 4 กลุ่มวัย ได้แก่ วัยเรียน วัยรุ่น วัยทํางาน และผู้สูงอายุ พร้อมจัดกิจกรรมพูดคุยรับฟังปัญหา เพื่อนําข้อมูลไปวิเคราะห์ วางแนวทางช่วยเหลือและแก้ไขปัญหาให้ตรงกับความต้องการของแต่ละกลุ่มวัย
นอกจากนี้ ในพื้นที่ยังได้จัดกิจกรรมดูแลจิตใจในภาวะวิกฤติ ภายใต้พลัง บ.ว.ร ได้แก่ ชมรมธรรมะหรรษาสามวัย, สายด่วนออนไลน์ เหมืองใหม่ปรึกษาปัญหาใจ รับเรื่องร้องทุกข์หรือรับปรึกษาปัญหาสุขภาพจิต ที่ได้รับผลกระทบจากสถานการณ์โรคระบาด และภัยธรรมชาติ, ธรรมะตามสายเดลี่เวอรี่ โดยการนําของ พระครูพิศิษฏ์ประชานาถ รองเจ้าคณะอําเภออัมพวา และเจ้าอาวาสวัดอินทาราม และวัดทั้ง 9 แห่งในพื้นที่ เทศนาหลักธรรมคําสอนผ่านสื่อออนไลน์และเสียงตามสาย ช่วยบําบัดสร้างสติและสมาธิ, ธนาคารผ้าอ้อมผู้ใหญ่เพื่อผู้สูงอายุติดเตียงและผู้พิการ และกล่องเปิดใจวัยใส ทําให้ได้รับรางวัลตําบลจัดการคุณภาพชีวิตดีเด่นระดับประเทศ ในปี 2565 ทั้งนี้ จะมีการนําไปขยายผลในอีกรพ.สต. 17 แห่ง ของอําเภออัมพวาต่อไป
*************************************** 1 กรกฎาคม 2566
รัฐบาลไทย-ข่าวทำเนียบรัฐบาล-กรมการขนส่งทางราง เผยเมื่อวาน ศุกร์สิ้นเดือนมีผู้ใช้บริการรถไฟฟ้าสายสีเหลือง จำนวน 92,038 คน-เที่ยว สูงสุดตั้งแต่เปิดทดลองการเดินรถมา
วันเสาร์ที่ 1 กรกฎาคม 2566
กรมการขนส่งทางราง เผยเมื่อวาน ศุกร์สิ้นเดือนมีผู้ใช้บริการรถไฟฟ้าสายสีเหลือง จํานวน 92,038 คน-เที่ยว สูงสุดตั้งแต่เปิดทดลองการเดินรถมา
....
วันที่ 1 กรกฎาคม 2566 นายพิเชฐ  คุณาธรรมรักษ์ อธิบดีกรมการขนส่งทางราง กระทรวงคมนาคม เปิดเผยว่า เมื่อวันศุกร์ที่ 30 มิถุนายน 2566 มีผู้ใช้บริการรถไฟฟ้าสายสีเหลือง จํานวน 92,038 คน-เที่ยว ส่งผลให้มีผู้ใช้บริการระบบราง รวมเป็น 1,663,008 คน-เที่ยว สูงที่สุดตั้งแต่มีสถานการณ์การแพร่ระบาดของเชื้อไวรัสโคโรนา 2019 (Covid-19) ประกอบด้วย รถไฟระหว่างเมือง จํานวน 74,992 คน-เที่ยว (ผู้โดยสารเชิงพาณิชย์ 27,357 คน-เที่ยว และผู้โดยสารเชิงสังคม 47,635 คน-เที่ยว) และรถไฟฟ้าในเขตกรุงเทพมหานครและปริมณฑล จํานวน 1,588,016 คน-เที่ยว ประกอบด้วย
1) รถไฟฟ้า Airport Rail Link จํานวน 72,447 คน-เที่ยว
2) รถไฟฟ้าชานเมืองสายสีแดง จํานวน 26,329 คน-เที่ยว (รวมจํานวนผู้โดยสารรถไฟทางไกลมาต่อสายสีแดงฟรี จํานวน 197 คน-เที่ยว)
3) รถไฟฟ้าสายเฉลิมรัชมงคล (สายสีน้ําเงิน) จํานวน 439,196 คน-เที่ยว
4) รถไฟฟ้าสายฉลองรัชธรรม (สายสีม่วง) จํานวน 51,117 คน-เที่ยว
5) รถไฟฟ้าสายสีเขียว จํานวน 898,381 คน-เที่ยว
6) รถไฟฟ้าสายสีทอง จํานวน 8,508 คน-เที่ยว
7) รถไฟฟ้าสายสีเหลือง จํานวน 92,038 คน-เที่ยว (สูงที่สุดตั้งแต่เปิดทดลองการเดินรถ)
โดยจํานวนผู้ใช้บริการระบบรางสูงสุดก่อนหน้านี้ไม่นาน เกิดขึ้นเมื่อวันที่ 23 มิถุนายน 2566 (ศุกร์สัปดาห์ที่ผ่านมา)  จํานวน 1,587,964 คน-เที่ยว แต่ศุกร์วานนี้ มีผู้ใช้บริการระบบรางเพิ่มขึ้นทุกเส้นทาง จึงเป็นการทําสถิติใหม่ ทั้งนี้ ในวันหยุดเสาร์อาทิตย์นี้ (1-2 กรกฎาคม 2566) รถไฟฟ้ามหานครจะเปิดให้บริการตั้งแต่เวลา 06.00 ถึงเวลา 22.00 น. เพื่อเตรียมความพร้อมของสถานีต่างๆ ก่อนเปิดให้บริการเชิงพาณิชย์แบบเต็มรูปแบบ ตั้งแต่วันจันทร์ที่ 3 กรกฎาคม 2566 เป็นต้นไป โดยเปิดให้บริการเวลา 06.00-24.00 น. ครบทุกสถานี มีความถี่ชั่วโมงเร่งด่วน (07.00-09.00 น. และ 17.00-20.00 น.) ทุก 5 นาที และนอกชั่วโมงเร่งด่วนทุก 10 นาที ค่าโดยสาร 15-45 บาท ซึ่งเมื่อได้เปิดให้บริการเดินรถไฟฟ้าสายสีเหลืองทําให้ประชาชนผู้ใช้บริการเดินทางเชื่อมต่อกับรถไฟฟ้าสายเฉลิมรัชมงคล (ที่สถานีลาดพร้าว) สายAirport Rail Link(ที่สถานีหัวหมาก) และbts สายสุขุมวิท (ที่สถานีสําโรง) ได้สะดวกมากยิ่งขึ้น นอกจากนี้ ผู้ใช้บริการระบบรถไฟฟ้าที่ใช้บัตร EMV ในการเดินทางระหว่างสายเฉลิมรัชมงคล(สีน้ําเงิน) กับรถไฟฟ้าสายสีเหลือง จะได้รับส่วนลดค่าแรกเข้า โดยหากเดินทางจากสายสีน้ําเงินเข้าสีเหลือง จะได้รับการยกเว้นค่าแรกเข้า 15 บาท ส่วนสายสีเหลืองเข้าสู่สีน้ําเงิน จะได้รับการยกเว้นค่าแรกเข้า 14 บาท โดยหากประชาชนเดินทางด้วยรถไฟฟ้าทั้งขาไปและขากลับ จะช่วยลดค่าใช้จ่ายค่าแรกเข้าได้ประมาณ 29 บาทต่อวัน ซึ่งในการยกเว้นค่าแรกเข้าโดยการใช้บัตร EMV นั้น เมื่อแตะบัตรเข้าระบบรถไฟฟ้าจะถูกเก็บเต็มราคาก่อน และจะได้รับคืนเงินค่าแรกเข้ากลับเข้าบัตรเครดิต/เดบิตไม่น้อยกว่า 3 วัน โดยระยะเวลาขึ้นอยู่กับธนาคารผู้ออกบัตร
กรมการขนส่งทางราง (ขร.) เชื่อมั่นว่า การเปิดให้บริการรถไฟฟ้าสายสีเหลือง รวมถึงสายสีต่างๆ ที่กําลังจะเปิดให้บริการในอนาคตจะมีส่วนช่วยให้ประชาชนได้รับความสะดวก รวดเร็ว ประหยัด และปลอดภัย สร้างความสุขการเดินทางระบบรางให้กับคนไทยอย่างมุ่งมั่นต่อไป
รัฐบาลไทย-ข่าวทำเนียบรัฐบาล-เตือนระวังเพจปลอม!! อ้างเป็นกรมการจัดหางาน รับสมัครงานออนไลน์ ย้ำ “งานง่าย รายได้ดี ไม่มีจริง”
วันพฤหัสบดีที่ 6 กรกฎาคม 2566
เตือนระวังเพจปลอม!! อ้างเป็นกรมการจัดหางาน รับสมัครงานออนไลน์ ย้ํา “งานง่าย รายได้ดี ไม่มีจริง”
.....
กระทรวงดิจิทัลเพื่อเศรษฐกิจและสังคม (ดีอีเอส) เผยพบมิจฉาชีพปั่นข่าวปลอมบนโลกออนไลน์จํานวนมาก ระหว่างวันที่ 23 - 29 มิ.ย. 66 ผลการมอนิเตอร์และรับแจ้งข่าวปลอมของศูนย์ต่อต้านข่าวปลอมพบข้อความที่เข้ามาทั้งหมดถึง 3,198,791 ข้อความ
.
ข่าวปลอมที่ได้รับความสนใจ 4 กลุ่มหลัก ได้แก่ นโยบายรัฐบาล ข่าวสารทางราชการ ความสงบเรียบร้อยของสังคม และความมั่นคงภายในประเทศ /ผลิตภัณฑ์สุขภาพ วัตถุอันตราย รวมถึงสินค้าและบริการที่ผิดกฎหมาย /ภัยพิบัติ และเศรษฐกิจ
.
สําหรับข่าวปลอมที่มีการแชร์วนซ้ําบ่อยที่สุด 10 ลําดับ
1. เรื่อง กรมจัดหางานร่วมกับภาคเอกชน เปิดรับสมัครงาน ผ่านเพจบริษัทจัดหางานออนไลน์
2. เรื่อง สินเชื่อออมสินเพื่อธุรกิจ เงินกู้ด่วน กู้ได้ทุกอาชีพ
3. เรื่อง ธนาคารออมสินเปิดเพจ สินเชื่อ GSB ออมสิน ปล่อยเงินกู้ฉุกเฉิน ผ่อนจ่าย 24 เดือน
4. เรื่อง ใจหวิว ใจสั่น ตกใจง่าย เกิดจากซี่หัวใจและถุงน้ําดีพร่อง
5. เรื่อง ก.ล.ต. รับรองงานออนไลน์ รับสมัครผ่านบัญชีแอปพลิเคชันสีฟ้า
6. เรื่อง เส้นสีขาวในตัวหอยแมลงภู่คือพยาธิ
7. เรื่อง ความดันโลหิตสูงแก้ได้โดยการกํามือ - แบมือ
8. เรื่อง ออมสินเปิดให้สมัครสินเชื่อผ่านเพจสินเชื่อเพื่ออาชีพอิสระ
9. เรื่อง เพจ My Mo ของ ธ.ออมสิน ปล่อยเงินกู้ฉุกเฉิน 10,000 และ 50,000 บาท
10. เรื่อง เวนดิ้งแมชชีนเซ็นเตอร์ ร่วมกับกรมจัดหางาน รับสมัครคนตอบแชทออนไลน์
.
จาก 10 อันดับ พบข่าวเกี่ยวกับการหลอกให้ลงทุนในรูปแบบต่าง ๆ มากถึง 7 อันดับ โดยส่วนใหญ่หลอกให้ลงทุน กู้เงิน และหลอกให้สมัครงาน ทําให้ผู้รับข่าวสารเกิดความสับสน จึงคาดว่าอาจเป็นเหตุผลที่ทําให้เข้าถึงความสนใจของผู้รับข่าวสารได้ง่าย
.
ดังนั้น หากได้รับข่าวสารใด ๆ ขอความร่วมมือประชาชนตรวจสอบให้รอบด้าน เลือกเชื่อ เลือกแชร์ข้อมูลที่เป็นประโยชน์และถูกต้อง
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
“ข้าวสาลี” สู่ “คราฟต์เบียร์” พัฒนาเศรษฐกิจสร้างสรรค์มูลค่าสูง
เร่งสร้างจุดผ่านแดนถาวร “หนองเอี่ยน-สตึงบท” ยกระดับเศรษฐกิจชายแดนไทย-กัมพูชา
เตรียมเปิด "Lab Anywhere" บริการผู้ใช้สิทธิบัตรทอง ตรวจแล็บใกล้บ้านฟรี 24 รายการ
เคาะ! เปลี่ยนชื่อ “กรมส่งเสริมคุณภาพสิ่งแวดล้อม” เป็น “กรมการเปลี่ยนแปลงสภาพภูมิอากาศและสิ่งแวดล้อม” รับมือสถานการณ์โลก
แจ้งทายาท! ยื่นขอจัดการมรดกผ่านระบบ e-Filing ได้แล้ว ครอบคลุม 42 ศาลจังหวัด
รัฐบาลไทย-ข่าวทำเนียบรัฐบาล-เตรียมเปิด "Lab Anywhere" บริการผู้ใช้สิทธิบัตรทอง ตรวจแล็บใกล้บ้านฟรี 24 รายการ
วันพฤหัสบดีที่ 6 กรกฎาคม 2566
เตรียมเปิด "Lab Anywhere" บริการผู้ใช้สิทธิบัตรทอง ตรวจแล็บใกล้บ้านฟรี 24 รายการ
.....
สํานักงานหลักประกันสุขภาพแห่งชาติ (สปสช.) ร่วมกับสภาเทคนิคการแพทย์ เตรียมเปิดบริการตรวจทางห้องปฏิบัติการหรือแล็บ ณ คลินิกเทคนิคการแพทย์ที่เข้าร่วมให้บริการใกล้บ้าน (Lab Anywhere) เพื่ออํานวยความสะดวกให้ผู้มีสิทธิบัตรทอง ลดความแออัดในโรงพยาบาล
.
คลินิกเทคนิคการแพทย์ที่เข้าร่วม จะให้บริการเจาะเลือด เก็บสิ่งส่งตรวจ พร้อมตรวจวิเคราะห์ผล ทั้งการรับบริการที่คลินิกเทคนิคการแพทย์ หรือให้ไปเจาะเลือดที่บ้านในกรณีเป็นผู้ป่วยติดเตียง ผู้ป่วยสูงอายุหรือมีภาวะพึ่งพิง
.
Lab Anywhere ให้บริการตรวจ 24 รายการ แบ่งเป็น 2 กรณีคือ กรณีผู้ป่วยนอก (OP) ซึ่งเป็นผู้ป่วยโรคเรื้อรังที่มีใบสั่งการตรวจทางห้องปฏิบัติการจากหน่วยบริการ โดยจะให้บริการตรวจ จํานวน 22 รายการ ใน 9 หมวด ได้แก่ 1.การตรวจหาความเข้มข้น และความผิดปกติของเม็ดเลือด 2.การตรวจระดับน้ําตาลในเลือด 3.การตรวจน้ําตาลสะสม 4.การตรวจระดับไขมันในเลือด 5.ตรวจการทํางานของตับ 6.การตรวจหาค่ากรดยูริก 7.การตรวจการทํางานของไต 8.การตรวจปัสสาวะ 9.การตรวจไวรัสตับอักเสบบี
.
ส่วนอีกกรณีคือ ให้บริการส่งเสริมสุขภาพป้องกันโรคกรณี 2 รายการ คือ ตรวจทดสอบปัสสาวะกรณีสงสัยว่าการตั้งครรภ์ และตรวจคัดกรองมะเร็งลําไส้ใหญ่และลําไส้ตรง สําหรับประชาชนอายุ 50-70 ปี ทุก 2 ปี
.
ขณะนี้อยู่ระหว่างการวางระบบ รับรองคุณภาพ และหลักเกณฑ์ต่าง ๆ คาดว่าจะเปิดให้บริการเร็ว ๆ นี้ ปัจจุบันมีคลินิกเทคนิคการแพทย์ที่ผ่านการรับรองและขึ้นทะเบียนกับ สปสช. แล้ว 26 แห่ง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เร่งสร้างจุดผ่านแดนถาวร “หนองเอี่ยน-สตึงบท” ยกระดับเศรษฐกิจชายแดนไทย-กัมพูชา
วันพฤหัสบดีที่ 6 กรกฎาคม 2566
เร่งสร้างจุดผ่านแดนถาวร “หนองเอี่ยน-สตึงบท” ยกระดับเศรษฐกิจชายแดนไทย-กัมพูชา
.....
การเตรียมเปิดจุดผ่านแดนถาวรสะพานมิตรภาพไทย-กัมพูชา (หนองเอี่ยน – สตึงบท) คืบหน้าแล้วกว่า 40% อยู่ระหว่างเร่งก่อสร้างให้เสร็จภายในเดือน ส.ค.2568 เพื่อเพิ่มมูลค่าทางเศรษฐกิจและการจราจรบริเวณด่านพรมแดนคลองลึกที่เคยคับแคบให้คล่องตัวมากขึ้น ซึ่งปัจจุบันมีการนําเข้า-ส่งออก การค้าผ่านจุดผ่านแดนชั่วคราว เฉลี่ยเดือนละ 7,800 ล้านบาท รถสินค้าผ่านแดนกว่า 700 คัน
.
นอกจากนี้ ยังเร่งดําเนินโครงการแก้ปัญหาคลองพรมโหด การก่อสร้างระบบส่งน้ําและอาคารประกอบโครงการอ่างเก็บน้ําแซร์ออ อันเนื่องมาจากพระราชดําริ ซึ่งมีพื้นที่รับน้ํา 14.85 ตร.กม. พื้นที่รับประโยชน์ 5,065 ไร่ เมื่อสร้างเสร็จจะช่วยบรรเทาอุทกภัยในพื้นที่ราบลุ่มตอนล่าง ต.ท่าข้าม เทศบาลเมืองอรัญประเทศ จ.สระแก้ว เป็นแหล่งเก็บน้ําสําหรับการเกษตรและการอุปโภคบริโภคของประชาชนในพื้นที่ โดยการก่อสร้างประตูระบายน้ําคลองพรมโหด พร้อมสถานีสูบน้ํา จะช่วยแก้ปัญหาน้ําหลากจากไทยไปยังกัมพูชาได้ด้วย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Subordinate laws under Royal Decree on Exchange of Information for International Agreements on Taxation B.E. 2566 approved by cabinet
วันพฤหัสบดีที่ 6 กรกฎาคม 2566
06/07/2566
Subordinate laws under Royal Decree on Exchange of Information for International Agreements on Taxation B.E. 2566 approved by cabinet
Subordinate laws under Royal Decree on Exchange of Information
for International Agreements on Taxation B.E. 2566 approved by
cabinet
July 5, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that the cabinet approved in principle the draft
Ministerial Regulation issued under the Royal Decree on the Exchange of Information for
International Agreements on Taxation B.E. 2566 (2023), and ordered Ministry of Finance to
notify Organization for Economic Cooperation and Development (OECD) to ensure that the
Multilateral Competent Authority Agreement on Automatic Exchange of Financial Account
Information (MCAA CRS) will take effect once the Royal Decree and its subordinate laws are
enforced.
Thailand has joined the Global Forum on Transparency and Exchange of Information for Tax
Purposes. In order to affirm its commitment to implement the automatic exchange of
information according to the Common Reporting Standard (CRS), the Royal Decree on the
Exchange of Information for International Agreements on Taxation B.E. 2566 (2023) has been
enacted since March 31, 2023. Thailand also aims to put in place related subordinate laws by
September 2023 in a bid to demonstrate the country’s transparency as ruled by the CRS and in
accordance with MCAA CRS.
The Royal Decree on the Exchange of Information for International Agreements on Taxation
B.E. 2566 prescribes Thailand’s compliance and implementation of CRS, and legal
responsibilities for the financial institutions and penalties. Common Reporting Standard (CRS) is
a global standard for annual exchange of information obtained by financial institutions between
jurisdictions.
รัฐบาลไทย-ข่าวทำเนียบรัฐบาล-ครม. เห็นชอบเปลี่ยนชื่อ กรมส่งเสริมคุณภาพสิ่งแวดล้อม  เป็น กรมการเปลี่ยนแปลงสภาพภูมิอากาศและสิ่งแวดล้อม ... ทส. พร้อมเดินหน้าตามภารกิจใหม่ทันที
วันพฤหัสบดีที่ 6 กรกฎาคม 2566
ครม. เห็นชอบเปลี่ยนชื่อ กรมส่งเสริมคุณภาพสิ่งแวดล้อม  เป็น กรมการเปลี่ยนแปลงสภาพภูมิอากาศและสิ่งแวดล้อม ... ทส. พร้อมเดินหน้าตามภารกิจใหม่ทันที
ครม. เห็นชอบเปลี่ยนชื่อ กรมส่งเสริมคุณภาพสิ่งแวดล้อม
เป็น กรมการเปลี่ยนแปลงสภาพภูมิอากาศและสิ่งแวดล้อม ... ทส. พร้อมเดินหน้าตามภารกิจใหม่ทันที
ครม. เห็นชอบเปลี่ยนชื่อ กรมส่งเสริมคุณภาพสิ่งแวดล้อม
เป็น กรมการเปลี่ยนแปลงสภาพภูมิอากาศและสิ่งแวดล้อม ... ทส. พร้อมเดินหน้าตามภารกิจใหม่ทันที
วันที่ 5 กรกฎาคม 2566 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เปิดเผยหลังการประชุมคณะรัฐมนตรีว่า ที่ประชุมคณะรัฐมนตรีวันนี้ ได้มีมติเห็นชอบ ร่างพระราชกฤษฎีกาเปลี่ยนชื่อ กรมส่งเสริมคุณภาพสิ่งแวดล้อม เป็น กรมการเปลี่ยนแปลงสภาพภูมิอากาศและสิ่งแวดล้อม แล้ว โดยจะเป็นกรมที่รับผิดชอบภารกิจด้านการเปลี่ยนแปลงสภาพภูมิอากาศและสิ่งแวดล้อมของประเทศโดยตรง ทั้งการดําเนินการตามพันธกรณีระหว่างประเทศ การประสานความร่วมมือกับหน่วยงานทั้งภายในประเทศและระหว่างประเทศ รวมถึงการขับเคลื่อนการดําเนินงานด้านการเปลี่ยนแปลงสภาพภูมิอากาศของประเทศให้บรรลุตามเป้าหมายที่ตั้งไว้ เป้าหมายคือ มุ่งสู่ความเป็นกลางทางคาร์บอน ภายในปี ค.ศ. 2050 และเป้าหมายการปล่อยก๊าซเรือนกระจกสุทธิเป็นศูนย์ ภายในปี ค.ศ. 2065
นอกจากนี้ ที่ประชุมคณะรัฐมนตรี ยังได้มีมติเห็นชอบร่างกฎกระทรวงการปรับปรุงโครงสร้างการแบ่งส่วนราชการของกรมการเปลี่ยนแปลงสภาพภูมิอากาศและสิ่งแวดล้อม และสํานักงานนโยบายและแผนทรัพยากรธรรมชาติและสิ่งแวดล้อม ในคราวเดียวกันนี้ด้วย เพื่อให้การดําเนินงานตามภารกิจที่ปรับปรุงขึ้นใหม่นี้ สามารถดําเนินงานได้ทันทีด้วยความราบรื่นไร้รอยต่อ เพื่อประโยชน์ในการดําเนินงานด้านการเปลี่ยนแปลงสภาพภูมิอากาศและสิ่งแวดล้อมของประเทศ และของประชาชน ต่อไป โดยกรมการเปลี่ยนแปลงสภาพภูมิอากาศและสิ่งแวดล้อมนี้ จะมีโครงสร้างการทํางานที่ปรับปรุงจากโครงสร้างเดิมของกรมส่งเสริมคุณภาพสิ่งแวดล้อม และมีโครงสร้างส่วนหนึ่งมาจาก กองประสานการจัดการการเปลี่ยนแปลงสภาพภูมิอากาศ ของสํานักงานนโยบายและแผนทรัพยากรธรรมชาติและสิ่งแวดล้อม ทําให้ต้องเสนอร่างกฎกระทรวงการปรับปรุงโครงสร้างของทั้ง 2 หน่วยงาน และ พ.ร.ฎ. เปลี่ยนชื่อกรมส่งเสริมคุณภาพสิ่งแวดล้อมฯ ให้คณะรัฐมนตรีพิจารณาให้ความเห็นชอบในคราวเดียวกัน
สําหรับโครงสร้างการดําเนินงานของ กรมการเปลี่ยนแปลงสภาพภูมิอากาศและสิ่งแวดล้อม จะประกอบด้วย 1) สํานักงานเลขานุการกรม 2) กองขับเคลื่อนการปรับตัวต่อการเปลี่ยนแปลงสภาพภูมิอากาศ 3) กองขับเคลื่อนการลดก๊าซเรือนกระจก 4) กองยุทธศาสตร์และความร่วมมือระหว่างประเทศ 5) กองส่งเสริมการมีส่วนร่วมต่อการเปลี่ยนแปลงสภาพภูมิอากาศและสิ่งแวดล้อม และ 6) ศูนย์วิจัยการเปลี่ยนแปลงสภาพภูมิอากาศและสิ่งแวดล้อม รวมถึง กลุ่มตรวจสอบภายใน และกลุ่มพัฒนาระบบบริหาร
“การปรับปรุงโครงสร้างการทํางานของหน่วยงานในกระทรวงทรัพยากรธรรมชาติและสิ่งแวดล้อมครั้งนี้ จะทําให้การดําเนินงานด้านการเปลี่ยนแปลงสภาพภูมิอากาศของประเทศไทยนับจากนี้ไปมีความเป็นเอกภาพยิ่งขึ้น และยังเป็นการแสดงให้ประชาคมโลกได้เห็นถึงการให้ความสําคัญต่อประเด็นปัญหาการเปลี่ยนแปลงสภาพภูมิอากาศของประเทศไทยอีกด้วย” นายวราวุธ กล่าว
รัฐบาลไทย-ข่าวทำเนียบรัฐบาล-ธ.ก.ส. ปรับขึ้นอัตราดอกเบี้ยเงินฝากออมทรัพย์ทวีโชค
วันพฤหัสบดีที่ 6 กรกฎาคม 2566
06/07/2566
ธ.ก.ส. ปรับขึ้นอัตราดอกเบี้ยเงินฝากออมทรัพย์ทวีโชค
ธ.ก.ส. ประกาศปรับขึ้นอัตราดอกเบี้ยเงินฝากออมทรัพย์ทวีโชคแบบขั้นบันได ร้อยละ 0.10 ต่อปี ทุกระดับเงินฝาก เพื่อเพิ่มผลตอบแทนให้กับผู้ฝากและสนับสนุนการออมเงินอย่างต่อเนื่อง โดยมีผลตั้งแต่บัดนี้เป็นต้นไป
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้ดําเนินการปรับปรุงเงื่อนไขผลิตภัณฑ์เงินฝากออมทรัพย์ทวีโชค เพื่อให้เป็นไปตามหลักเกณฑ์ของธนาคารแห่งประเทศไทย (ธปท.) โดยจากเดิมที่ผู้ฝากจะได้รับดอกเบี้ยเงินฝากและรับสิทธิ์การจับรางวัลลุ้นโชค ปรับเงื่อนไขเป็นการให้ดอกเบี้ยเงินฝากตามประกาศอัตราดอกเบี้ยของธนาคารในรูปแบบขั้นบันได
และเพื่อเพิ่มผลตอบแทนให้กับผู้ฝากและสนับสนุนการออมเงินอย่างต่อเนื่อง ธ.ก.ส. จึงประกาศปรับขึ้นอัตราดอกเบี้ยในโครงการเงินฝากออมทรัพย์ทวีโชค ร้อยละ 0.10 ต่อปี ทุกระดับเงินฝาก ดังนี้ ระดับเงินฝากคงเหลือ ต่ํากว่า 2,000 บาท อัตราดอกเบี้ยปรับขึ้นจากร้อยละ 0.25 เป็นร้อยละ 0.35 ต่อปี ระดับเงินฝากคงเหลือ ตั้งแต่ 2,000 บาทแต่ไม่ถึง 1,000,000 บาท อัตราดอกเบี้ยปรับขึ้นจากร้อยละ 0.35 เป็นร้อยละ 0.45 ต่อปี และระดับเงินฝากคงเหลือ ตั้งแต่ 1,000,000 บาทขึ้นไป อัตราดอกเบี้ยปรับขึ้นจากร้อยละ 0.45 เป็นร้อยละ 0.55 ต่อปี โดยมีผลตั้งแต่วันที่ 1 กรกฎาคม 2566 เป็นต้นไป ซึ่งธนาคารจะจ่ายดอกเบี้ยปีละ 2 ครั้ง ในเดือนมีนาคมและเดือนกันยายนของทุกปี โดยโอนเข้าบัญชีเงินฝากออมทรัพย์ทวีโชคโดยตรง ซึ่งบุคคลธรรมดาได้รับการยกเว้นภาษีดอกเบี้ยเงินฝาก
ทั้งนี้ สามารถดูรายละเอียดเพิ่มเติมได้ที่เว็บไซต์ www.baac.or.th หรือสอบถามข้อมูลได้ที่ ธ.ก.ส. ทุกสาขา ทั่วประเทศ หรือศูนย์บริการลูกค้า 1593 ในวันและเวลาทําการ และ Call center 02 555 0555 ตลอด 24 ช.ม.